
DURANTE REUNION BILATERAL CU MINISTER 


CA 


HOEKSTRA A TRATA E TEMA DI REAPERTURA 


DI FRONTERA ENTRE ARUBA Y VENEZUELA 


Diaranson a tuma luga reunion bilateral entre 
Prome Minister Evelyn Wever - Croes y Minister di 
relacionnan exterior di Hulanda Wopke Hoekstra, 
den cual a trata temanan di importanica pa Aruba. 
E reunion aki a tuma luga un dia despues di e 
reunion na Corsou entre e cuatro paisnan caminda 
cu a toca temanan en general di Reino cu e demas 
Premiernan di cada isla. 


Prome Minister Wever - Croes a duna di conoce 
cu Hulanda y Aruba ta rlba mesun liña pa locual 
ta trata e tema di Venezuela. Ademas Prome 
Minister a remarca cu lo sigui traha pa purba 
yega na reapertura di e frontera, y pa yega na 
esey mester haci palabracionnan y condicionnan 
concreto cu Venezuela. Lo desea pa tin e mesun 
palabracionnan cu tabatin entre Aruba y Venezuela 
na 2018, sinembargo aworaki no tin ningun 
contacto entre autoridadnan di Aruba y Venezuela, 
pues asina e frontera no por habri. 

Ta importante pa Venezuela bin na mesa pa papia di 
diferente punto manera: e condicionnan necesario 
y e control cu Venezuela ta bay efectua. Importante 
ta pa unabes cu habri e frontera e mester ta safe, 
sigur y responsabel, Prome Minister Wever - Croes 
enfatisa. 


Otro temanan cu a trata den e reunion bilateral ta 
encera region, e rol di Aruba y con embahadanan 
di diferente paisnan por yuda den esaki, Prome 
Minister Wever - Croes a splica. ‘Hopi palabracion 
a wordo haci, y ta mira bek na dos dia di reunion 
hopi intenso pero sumamente fructifero pa Aruba. 
E punto di relacion entre Aruba y Hulanda poco 


poco ta mehorando y ta mire tambe riba e tereno | 


aki,’ Premier Wever - Croes a termina bisando. 

MINISTER XIOMARA MADURO A BISHITA E 
EXPOSICION POP-ART DI ELGIN FLANEGIEN 


Recientemente Minister Maduro di Cultura a bishita e exposicion 
di e artista local Elgin Flanegien. E exposicion titula POP-ART, 
Past Opposite Present Art, ta su segundo exposicion solo y 
ta consisti di un coleccion di pintura cu Elgin a haci for di aña 
2007 durante su estudio na Hulanda y algun pintura nobo 
traha na Aruba. Elgin ta disfruta di haci su obranan di arte y 
no solamente djies un pintura, ta un creatividad cu e ta trece 
padilanti y hopi bes inspira pa musica. 


Na aña 2006 Elgina a inicia su estudio di Arte na Hogeschool 
voor de Kunsten na Utrecht. Despues di su segundo aña 


Elgin a ricibi un Erasmus scholarship pa por sigui studia na 
Scotland's University of Dundee, na unda Elgin a gradua y 
obtene su Bachelor of Fine Arts, specialisa den Arte y Medio 
Digital y ta encanta cu obranan manera Picasso, Damien Hirst 
y Basquiat. Elgin su pinturanan ta pone enfasis riba arte riba 
caya, manera graffiti, cultura local y arte contemporaneo. 


Minister Maduro a keda encanta y a disfruta di e exposicion 
presenta pa Elgin Flanegien. Alabes e mandatario ta invita 
comunidad pa bishita e exposicion di Elgin cu ta den Cas di 
Cultura te cu dia 11 di november proximo. 

MINISTER GEOFFREY WEVER TA INTRODUCI 
E CONSTELACION NOBO DI E RAAD VAN 
COMMISSARISSEN DI SETAR Ν.Υ. 


Diamars 25 di october, Minister di Asuntonan Economico, 
Comunicacion y Desaroyo Sostenibel, mr. Geoffrey 
Wever, a introduci e constelacion nobo di e Raad van 
Commissarissen (RvC) di Setar N.V. 


E Raad van Commissarissen di Setar N.V. ta consisti di 
e siguiente personanan: señor Stephen Daal (President- 
Commissaris), señor Anthony Croes (Plaatsvervangend 
voorzitter), señor Giovanni Atencio (Commissaris), 
señora Carolina Lopez Paz (Commissaris) y señora Iveta 
van Veen (Commissaris). Director di Setar N.V. señor 
Roland Croes tambe tabata presente na e introduccion. 


Econstelacionnobo di Raad van Commissarissen di Setar 
N.V. ta consisti di profesionalnan cu amplio experiencia. 
Señor Stephen Daal ta un empresario cu varios aña di 
experiencia y a fungi 2 biaha como presidente di ATIA. 
Señor Anthony Croes ta un registeraccountant cu amplio 
experiencia den e ramo, ta doño di su propio compania 
di accountant y ta fungi den diferente otro rol den nos 
comunidad. Señor Giovanni Atencio tin un preparacion 
academico den business administration y tin un carera 
amplio den mundo bancario. Señora Carolina Lopez Paz 
ta un abogado cu 15 aña di experiencia den abogacia 
y doño di su propio bufete. Señora Iveta van Veen ta 
actualmente financial manager na Universidad di Aruba 
y tin background den accountancy y amplio experiencia 
internacionalmente den e ramo di funcionamento 
financiero. 


“Mi ta contento di introduci e constelacion nobo di Raad 
van Commissarissen aki consistiendo di profesionalnan 
independiente den area di business, accountancy, 
abogacia y finansas y ta sigur cu nan lo haci un bon 
trabou hunto cu directiva di Setar N.V. Mi ta deseanan 
hopi exito y sabiduria den e trabounan cu tin nan dilanti”, 
minister Geoffrey Wever. 

ARUBA TA BAY UNI SU MES NA E 
“INTERNATIONAL CHILD SEXUAL 
EXPLOITATION DATABASE” DI INTERPOL 


Durante e congreso di Interpol cu a tuma luga 
siman pasa na India, Minister di Husticia y 
Asuntonan Social Sr. Rocco Tjon a trata e 
tematica di combati abuso di mucha. Combati 
abuso di mucha ta sumamente importante y ta 
un prioridad pa Ministerio di Husticia yAsuntonan 
Social y ta den e “beleidsvoornemens” di 2022 
- 2025. 


Manera ta conoci, desde inicio, ministerio di 
Husticia y Asuntonan Social a bin ta traha riba 
diferente aspectonan pa asina brinda e debido 
atencion na combati abuso di mucha. Asina 
por bisa cu a percura pa bin cu opleiding pa e 
unidad di Jeugd en Zeden Politie, a percura pa 
duna mas training pa e parti di kinder verhoor y 
a bin cu un kinder verhoor ruimte tambe. A duna 
training na psicologonan pa asina reenforsa e recherchenan 
na momento cu ta haci e investigacion pa asina entrega un 
caso mucho mas solido dilanti huez. 


Banda di esaki, Dr. Vincent Latour ya caba a inicia cu su 
estudionan den exterior pa asina pronto comberti den e prome 
dokter forensico di Aruba, cual tambe lo tin su efecto positivo 
na momentno di conduci investigacionnan den casonan di 
abuso di mucha. Tambe por menciona cu desde Augustus a 
lansa e campafia nacional contra abuso di mucha “Mi Mesun 
Heroe”, cual ta un programa educativo pa nos muchanan, y 
ta trata diferente tema den cuadro di abuso di mucha den su 
totalidad. 


Esakinan ta algun di e hopi proyectonan cu tin andando pa 
loke ta e tematica aki, y pa e motibo aki, durante e congreso 
di interpol e delegacion di Aruba a acorda e mocion y danki na 
e cooperacion cu tin cu Interpol, dentro di poco Aruba tambe 


lo bay forma par di e “International Child Sexual Exploitation 
Database” (ICSE). Compartimento di informacion ta esencial, y 
e ICSE database ta un plataforma global unico, cu ta brinda un 
colaboracion global estrecho di investigadornan specialisa y 
dedica na e identificacion di victimanan y ofensornan. ICSE ta 
integra imagennan, video y tecnologianan di procesamento di 


“metadata”, “case management” y funcionnan di comunicacion. 
E database aki ta duna investigadornan e oportunidad pa 
comparti informacion di casonan, coordina accionnan, comparti 
experticio y aportacion pero tambe conhuntamente adelanta 
investigacionnan. E ICSE tambe ta actua pa conduci casonan 
di de-conflicto, pa link investigacionnan paralelo, y pa preveni 
investigacion di materialnan relata na casonan cu ya a wordo 
resolvi. 


Pues un reunion sumamente positivo, caminda a traves di 
e laso cu nos tin cu Interpol, Aruba lo bay haya mucho mas 
asistencia den combati exploitacion di mucha na nivelnan 
nacional y internacional. 

MANDATARIO DI ENSEÑANSA A RICIBI 
PRESENTACION DI RESULTADONAN DI E 
INVESTIGACION DI PLUS ACCONTANTS 


Diabierna ultimo Minister Endy Croes hunto cu su 
conseheronan a bishita Plus Ac-countants den cuadro di e 
“Doorlichting Rapport van het Arubaanse Onderwijsbestel”. 
Plus Ac-countants ta trahando riba un di recomendacionnan di 
rapport unda cu a haci un investigacion, in-ventarisa y ronda 
di consulta pa cu e parti financiero di DPS na tur e scolnan di 
DPS. 


Den e ultimo reunion Plus Accountants a duna un presentacion 
preliminar amplio di tur e resultadonan y analisis di e 
investigacion na Mandatario di Enseñansa. Como tambe a 
propone pa implementa un structura profesional y moderno pa 
DPS. Minister Endy Croes a indica cu e rapport ta wordo finalisa 
den e simannan nos dilanti pa asina duna un presentacion na 
Conseho di Minister como tambe na stake-holders y despues 
mester tuma decision di e rumbo y maneho nobo den un 
constelacion nobo pa DPS den su totalidad. 


MINISTER ENDY CROES A PRESENCIA DRAG 
RACING REMOTE CONTROL 


Den fin di siman Minister Endy Croes a 
bishita “The War of Outlaws Shootout” 
cu a tuma luga den e parking lot 
di Compleho Deportivo Guillermo ΜΒ 
Prospero Trinidad na Dakota. Tabata 
reina un tremendo ambiente unda 
e fanaticada di autonan “remote 
control” por a presencia un tremendo 
competencia. 


ta felicita organisado sr. Gino Kock, i 
Barcadera Nights Foundation y tur 
esnan cu a participa como tambe e 
boluntarionan pa un evento exitoso. 

Minister Endy Croes: 


Diadomingo ultimo seleccion di Aruba Domino Bond a sali 
rumbo Punta Cana, Republica Dominicana, pa participa y 
competi den un Mundial di Domino.Sra Soraida Boekhoud 
cu ta Presidente di e directiva, na cabez di e delagacion aki. 
Minister di Deporte Endy Croes na nan salida na aeropuerto 
Internacional Reina Beatrix a desea Aruba Domino Bond tur 
clase di exito den e mundial di Domino. Tambe den e congreso 
cu ta bai tuma luga ayanan, sra Soraida Boekhoud, Presidente 
di Aruba Domino Bond lo bai propone pa Aruba lo por bira cede 
di un mundial na luna di september pa aña 2024. Aruba Domino 
Bond trahando cu vision y hopi anticipacion,coordinando cu 
federacionnan y di e forma aki logrando cosnan grandi den 
deporte pa pais Aruba. 

Minister Endy Croes finalisando a desea henter ekipo di Aruba 
hopi exito den e mundial di Domino na Republica Dominicana. 


di Landamento Sincronisa na nan yegada na Aruba despues 
di nan excelente presentacion na e competencia di Artistic 
Swimming CCCAN 2022 cu a tuma luga na Panama City. 
Barracudas Aruba a logra conkista medaya di brons, plata y 
oro durante e competencia tanto den solo, duo y ekipo. Como 
tambe Barracudas Aruba a logra conkista di dos luga overall 
den e campeonato di Artistic Swimming organisa pa Central 
American and Caribbean Amateur Swimming Confederation. 
Mientras nos ekipo di senior a logra clasifica pa e Weganan 
CAC San Salvador 2023. Tambe den solo Kyra Hoevertsz y 
e duo consisti di Kyra Hoevertsz y Mikayla Morales a logra 
nan clasficacion pa San Salvador. Famia y amigonan presente 
tabata super contento y orguyoso di e prestacion di tur nos 


atletanan. 


Prome cu nan salida pa Panama, Minister Endy Croes hunto 
cu famia di atletanan tabatin e honor di presencia na Piscina 
Olimpico Roly Bislik na Savaneta e shownan tanto den solo, 
duo y ekipo como tambe e uniform cu nan a competi cu ne na 
CCCAN 2022. E mandatario di Deporte a expresa cu e tabata 
un bunita anochi y un bunita presentacion. Minister Endy 
Croes ta gradici Barracudas Aruba pe invitacion. Concluyendo 
e mandatario di Deporte ta felicita nos atletanan, danki pa 
pone Aruba su nomber briya den exterior cu boso excelente 
presentacion. Boso a demostra cu boso deseo, disciplina, 
dedicacion y determinacion boso a logra boso meta. Masha 
pabien nos ta orguyoso di boso! 

FLOTAS PETROLERAS ECUADOR (FLOPEC) LO 


CONSIDERA ARUBA COMO NAN HUB PA E 
REGION CARIBENSE 


“E biahe pa Ecuador a duna mas resultado di loke mi a spera”” 


Durante conferencia di prensa di gobierno, 
Minister Glenbert Croes a anuncia un otro 
oportunidad cu a bin pa Aruba durante su 
biahe pa Ecuador. E mandatario a splica cu 
den cuadro di cooperacion entre gobierno 
di Ecuador y gobierno di Aruba a surgi e 
proposicion pa FLOTAS PETROLERAS 
ECUADOR (FLOPEC) lo por uza Aruba 
como nan hub den e region Caribense. 
Esaki sigur ta un tremendo noticia 

pa loke ta e uzo di e tankinan ,"tank farm” 
cu tin na Refineria di Aruba (RDA) y pa e 
actividadnan maritimo den region. E uzo 
di Aruba como hub tambe lo bay genera 
placa pa e companianan di logistico cu ta 
duna servicio na barconan cu ta ancra 
den e awanan teritorial of cu ta haciendo 
operacionnan den e awanan territorial, 
ademas di lo brinda oportunidadnan laboral. 


Minister Glenbert Croes ta sumamente 
optimista pa cu e “move” pa convence 
FLOPEC establece su mes na Aruba y scohe 
Aruba como “hub” pa nan actividadnan den 
region. “E biahe pa Ecuador a duna mas 
resultado di loke mi a spera” Minister Croes 
a expresa. 


Mirando e interes den e diferente 
proyectonan cu ta bay bin y tur e proposicion 
cu tin pa Aruba, lo por spera di wak un boost 
economico grandi pa gobierno, pa San 
Nicolas, pa e contratistanan, comercio y e 
pais en general. 


APESAR DI CAMINDA DIFICIL NOS DILANTI, 
Nos POR, HUNTO NOS POR. 

Nos POR ENGRANDECE NOS PAIS. 

NOS POR FORTALECE NOS PAIS. 

NOS POR SIRBI NOS PAIS. 

Y HUNTO NOS POR HACI NOS PAIS 

FUERTE Y RESILIENTE UN BIAHA MAS. 

TA HUNTO SO NOS POR BRINDA 
OPORTUNIDADNAN NA NOS 

FUTURO GENERACIONNAN. 


20 AÑA DI 


INVERSION Y 
22 OPORTUNIDAD 


